THE BEAR AND THE ALLIGATORS 
“‘Come see how fine brekwus me bin brung you/ 
“Da ole ’Gator, ’e hab seben chillun in ’e bed. Da lil boy Bear 
git skeer; ’e holler, ’e cry, ’e beg. ’E say: — 
“‘ Please , Missy ’Gator, gib me chance fer show you how fine 
nuss me is — please , Missy ’Gator. Wun you gone ’way, me min’ 
dem chillun, me min’ um well.’ 
“Da ’Gator flut ’e tail; ’e say: — 
“ ‘I try you dis one day; you min’ dem lil one well, me luf you 
be.’ 
“Da ole ’Gator gone ’way; ’e luf da lil boy Bear fer min’ ’e 
chillun. ’E gone git somet’ing fer dey brekwus. Da lil boy Bear, 
’e set down dey-dey; ’e min’ dem chillun; ’e wait en ’e wait. Bum- 
bye, ’e is git honkry. ’E wait en ’e wait. ’E min’ dem chillun. 
’E wait en ’e wait. ’E ’come so honkry ’e yent mos’ kin hoi’ up ’e 
head. ’E suck ’e paw. ’E wait en ’e wait. Da ’Gator no come. 
’E wait en ’e wait. Da ’Gator no come some mo’. ’E say: — 
“‘Ow! me no gwan starf mese’f wun da planty bittle by side 
er me! ’ 
“Da lil boy Bear grab one da lil ’Gator by ’e neck; ’e tek um off 
in da bush side; ’e der eat um up. ’E no leaf ’e head, ’e no leaf ’e 
tail; ’e yent leaf nuttin’ ’t all. ’E go bahck wey da turrer lil 
’Gator bin huddle up in da bed. ’E rub ’ese’f ’pon da ’tomach; 
’e say: — 
“‘Hoo! me feel-a too good fer tahlk ’bout. I no know wut me 
gwan fer tell da ole ’Gator wun ’e is come bahck. Ki! me no keer. 
Me feel too good fer t’ink ’bout dem t’ing. Me t’ink ’bout dem 
wun da ’Gator is bin come; me t’ink ’bout dem bumbye wun da 
time come fer t’ink.’ 
“Da lil boy Bear lay down; ’e quile up in da ’Gator bed; ’e 
shed ’e y-eye; ’e sleep ha’d lak bear do wun ef full up. Bumbye, 
mos’ toze night, da ’Gator come; ’e holler: — 
“‘Hey! lil boy Bear! How you is kin min’ me chillun wun you 
is gone fer sleep by um?’ 
293 
